תיאוריית החלונות השבורים

וילסון וקלינג 1982

# איך הכל התחיל?

## חלק 1 של המחקר

מכונית נטושה ברובע ברונקס

מקור הגישה הוא במחקר שנעשה בארה"ב בשנות ה-60, שבמסגרתו הוצבה מכונית נטושה ללא לוחית רישוי ברובע הברונקס (אזור שנחשב כמסוכן).

מרגע הצבת הרכב ועד לפירוקו חלפו 10 דקות בלבד, עד תום ההליך בתום 24 שעות.

## חלק 2 של המחקר

מכונית נטושה בפאלו אלטו

החוקרים לא הסתפקו במחקר זה ולקחו רכב זהה לשכונה שנחשבת טובה בקליפורניה. לעומת זאת, בשכונה זו, הרכב לא פורק במשך שבוע. החוקר ניפץ עם פטיש חלק מהמכונית והתוצאות היו שתוך שבוע הצטרפו עוד רבים למעשיו עד שהרכב ניזוק.

## מסקנות המחקר

יש קשר ישיר בין אי הסדר הציבורי בשכונה לבין הפשע – כשמתחיל אי סדר, ולו הקטן ביותר, הוא יוביל בהכרח לפגיעה ישירה בחברה.

# הנחות יסוד פתרון ויישום

## הנחת יסוד 1: היחיד מתנהג בהתאם לסימנים שהוא קולט מהסביבה.

אם נראה שברחוב מסוים זרוקים בקבוקי משקה ריקים, בדלי סיגריות ושאר סוגי פסולת על הרצפה, כנראה שגם אנחנו נעשה זאת, פשוט כי זה מה שהסביבה משדרת לנו - שכאן מותר ללכלך.

מנגד, אם נגיע לרחוב נקי ומסודר, נקפיד לזרוק את הפסולת שלנו לפח, ולשמור על הניקיון, שוב, כי זה מה שהסביבה משדרת, אנחנו קולטים ומתנהגים בהתאם.

## הנחת יסוד 2: הזנחה בטיפול בעבירות קטנות ופחותות ערך מעודדות את היחיד לעבור עבירות ברמה גבוהה.

כאשר יש בבניין חלון שבור הנותר ללא תיקון, הדבר מסמל הזנחה (וכזכור על פי העקרון הראשון, אנחנו פועלים על פי הסימנים שאנחנו מקבלים מהסביבה).

במקום מוזנח תשתלט העליבות במהרה ותתפתח לפשיעה והתנגדות לחוק.

כמו בקרן רחוב שהרמזור בה אינו פועל או במשרד ממשלתי שמישהו ניפץ בו חלון ואף אחד לא הגיע לתקנו כעבור פרק זמן. בהמשך תיעקר הדלת בחנות הריקה הסמוכה ותהפוך למאורת סמים.

ואז יחל גל פריצות באזור על ידי נרקומנים. משלא תגלה המשטרה התנגדות בשל אפיסת כוחות תחל אלימות מקומית להשתולל ועקומת שיעור הרצח תעלה פלאים ואז, בשל חלון שבור אחד, יהפוך אזור שליו למקום שאוכלוסייה שוחרת שלום מהגרת ממנו, ובמקומה נוהרים אליו עוד ועוד כנופיות רחוב. בתגובה לפחד השלטון מתרופף, ובמהלך הזמן, אנשים נמנעים אפילו מלהזעיק את המשטרה, מתוך חוסר אמון ביכולתה לסייע.

בקצרה, התרופפות האיסורים החברתיים תגרור, על-פני רצף של זמן, גאות בפשיעה ובאלימות.

## הפתרון הוא באיתור "החלונות השבורים" ותיקונם המידי.

התערבות המשטרה באכיפת הסדר - החל מנוכחות במקומות בעייתיים, עבור באכיפת איסור עישון במקומות אסורים, הטלת קנסות על זריקת פסולת מרכב ועד איסור על התנהגויות בלתי הולמות "קטנות" - תוביל להשראת תחושת ביטחון, וכרצף הפוך לרצף ההידרדרות שתואר קודם - גם לירידה בפשיעה.

## יישום: <https://www.youtube.com/watch?v=VX7hDYLPf6s>

הידעת? המונח "מדיניות 0 סובלנות" הומצא ע"י ג'וליאני ביישום השיטה